Kimiyya ("kimiyya na nufin ilimin zahiri da ake iya ganinsa,ko taɓa shi, ko dandanonshi, da kimiyya ne ake samar da Fasaha ") kimiyya dabaru ce a fannin ilimin lissafi, ilimin kwayar halitta, da ilimin na'ura wajen samar da rayuwa mai sauki, a fannin Sifiri, Lafiya, Makamai, Noma, Lantarki, Nakura da Gini. Kimiyya ce take samar da Fasaha a kwa-kwalwan Mutane har su kirkira sababbin abubuwan. Duk ci gaban da’aka samu a Duniya to a dalilin Kimiyya ce, kuma itace ta ke dunkule ilimi dayawa waje guda kuma ta raba su a matsayin ilimi mai zaman kanshi. Asalin ilimin Kimiyya ya samo asali ne a tsohuwar garin Misra wato Egypt da kuma Mesopotamia a shekaru 3500 zuwa shekara ta 3000 BCE(kafin zuwan Annabi Isah. Sun bayar da gudummawa a fannoni daban-daban kamar su ilimin Lissafi, Ilimin Taurari da Ilimin Magunguna. wannan kimiyyar ya shiga har izuwa girikGreek da daular Rumawa ya wayar musu da kai. Ilimin Kimiyya ta girkawa ya karfafa ma 'yan gabashin Turai kuma ya wayar musu da ido a shekara ta (400 to 1000 CE) amman a lokacin ba’a amfani da shi a Duniyar Musulmai , sai daga baya a lokacin Islamic Golden Age.